ปี’56กองทุนน้ำมันตีกลับบวก
คาดราคาแกว่งขึ้น110เหรียญปี&#8217;55ติดลบถ้วนหน้า914%
2 ม.ค. 2556

คาดราคาแกว่งขึ้น110เหรียญปี’55ติดลบถ้วนหน้า914%
กองทุนน้ำมันปีนี้เริ่มฟื้น หลังจากปี 2555 เจ็บหนักขาดทุนถ้วนหน้า 9-14% บลจ.กสิกรไทย เชื่อราคาน้ำมันปีนี้ขึ้นได้ในกรอบจำกัด 
นายอาทิตย์ ทองเจริญ ผู้บริหารงานจัดหาผลิตภัณฑ์พิเศษ บริษัทหลักทรัพย์จัดการกองทุน (บลจ.) กสิกรไทย กล่าวว่า แนวโน้มราคาน้ำมันในปี 2556 จะอยู่ในทิศทางขาขึ้น แต่จะเป็นการปรับเพิ่มขึ้นที่อยู่ในกรอบค่อนข้างจำกัด ตามการขยายตัวทางเศรษฐกิจของโลก โดยคาดว่าระดับราคาน่าจะเคลื่อนไหวอยู่ระหว่าง 100-110 เหรียญสหรัฐ/บาร์เรล 
“แม้ว่าปัญหาหน้าผาการคลัง (Fiscal Cliff) ในสหรัฐ จะสามารถหาทางออกได้ และอาจส่งผลให้เศรษฐกิจสหรัฐมีแนวโน้มสดใสขึ้น ก็อาจจะทำให้ราคาน้ำมันปรับขึ้นไปได้บ้าง แต่แนวโน้มการปรับขึ้นของราคาน้ำมันไม่น่าจะรุนแรง หรือปรับตัวขึ้นได้สูงมากนัก เพราะเมื่อราคาปรับขึ้นไประดับหนึ่ง ก็มีโอกาสที่สหรัฐจะนำน้ำมันสำรองเพิ่มเติมออกมาใช้ หรือโอเปกอาจเพิ่มกำลังการผลิตน้ำมันเพื่อกดดันราคาลงมา” นายอาทิตย์ กล่าว
นอกจากนี้ นายอาทิตย์ ยังกล่าวอีกว่า ตัวเลขความต้องการน้ำมันทั่วโลกจากองค์กรสากลด้านพลังงาน (ไออีเอ) ที่คาดว่าความต้องการน้ำมันในปี 2556 จะปรับเพิ่มขึ้นจากปี 2555 เพียงแค่ 0.80% เท่านั้น จึงเป็นอีกปัจจัยที่ทำให้เชื่อได้ว่าราคาน้ำมันจะเคลื่อนไหวในกรอบแคบๆ
“ปี 2555 อาจจะไม่ใช่ปีที่ดีนักของน้ำมัน เนื่องจากราคาปรับตัวลดลงจากระดับต้นปีที่ใกล้ๆ 100 เหรียญสหรัฐ/บาร์เรล ลงมาอยู่ที่ระดับ 89 เหรียญสหรัฐ/บาร์เรล ในเดือน พ.ย. หรือปรับตัวลดลงกว่า 10%” นายอาทิตย์ กล่าว 
ทั้งนี้ ปัจจัยที่กดดันราคาน้ำมันในปี 2555 คือ ความกังวลในการฟื้นตัวของเศรษฐกิจโลก โดยเฉพาะจากสหรัฐกับปัญหา Fiscal Cliff และเศรษฐกิจยุโรปที่มีแนวโน้มหดตัว ทำให้มีการคาดการณ์ความต้องการน้ำมันลดลง และกดดันราคาลงมา แม้ว่าจะมีในบางช่วงที่เกิดความตึงเครียดในตะวันออกกลาง และผลักดันราคาขึ้นไป แต่เป็นเพียงระยะสั้นเท่านั้น
ขณะที่ นายวิน อุดมรัชตวนิชย์ ประธานเจ้าหน้าที่บริหาร บลจ.วรรณ คาดว่า ในปี 2556 ราคาน้ำมันดิบ WTI มีโอกาสจะขึ้นไปได้ถึง 95-100 เหรียญสหรัฐ/บาร์เรล หรือ 12% ในขณะที่น้ำมันดิบ Brent น่าจะขึ้นไปถึง 110-120 เหรียญสหรัฐฯ/บาร์เรล หรือ เพิ่มขึ้นประมาณ 57% เนื่องจากเศรษฐกิจโลกเริ่มมีการฟื้นตัว โดยเฉพาะเศรษฐกิจจีนที่คาดว่า จะผ่านจุดต่ำสุดไปแล้ว
ข้อมูลจากสมาคมบริษัทจัดการลงทุน ณ วันที่ 27 ธ.ค. 2555 ผลการดำเนินงานย้อนหลัง 1 ปีของกองทุนน้ำมันฯ ขาดทุนตั้งแต่ 914%